Rijeka, 13. prosinca 2019.g.

**POZIV ZA MEDIJE**

**U PONEDJELJAK - GLAZBENO DRUŽENJE S GRAĐANIMA *RIJEKA, MOJ GRAD***

**NA TRGU 128. BRIGADE HV-A**

**U ponedjeljak, 16. prosinca 2019.g. na Trgu 128. brigade HV-a s početkom u 19 sati, Rijeka – Europska prijestolnica kulture i Novi list**, uoči 2020. godine kada grad nosi titulu Europske prijestolnice kulture, a Novi list slavi 120. godina postojanja, **organiziraju** **glazbeno druženje s građanima** – ***Rijeka moj grad***.

Na koncertu koji je **besplatan** za posjetitelje nastupit će riječki superband **Ri-Val, Let 3, Turisti, Nord i Gerila,** publika će na koncertu imati priliku **premijerno pogledati i videospot za pjesmu *Rijeka, moj grad***, koji je snimljen pod redateljskom palicom **Radislava Jovanova Gonza**, a bit će prikazana i **kratka video animacija koja će predstaviti najznačajnije dijelove programa Europske prijestolnice kulture za 2020. godinu.**

Na koncertu *Rijeka, moj grad*, **građanima će se podijeliti i 2000 EPK zastava, simbola kojim će tijekom 2020. godine biti obilježen grad** **i koje će biti podijeljene s pozivom da se izvjese na vidljiva mjesta. Zastave, kao i informativne brošure o EPK projektu i programu za 2020., će volonteri Europske prijestolnice kulture dijeliti u kućicama postavljenima na Trgu 128. brigade HV-a** (na strani kod Tiska i dućana optike). Podjeli će se od 20 sati priključiti i **gradonačelnik Rijeke Vojko Obersnel**, **direktorica RIJEKE 2020 Emina Višnić** te **predsjednica Uprave Novog lista Ankica Kruljac**.

Uz navedeno, **Novi list će građanima podijeliti i nekoliko stotina primjeraka reizdanja prvog broja Novog lista, od 2. siječnja 1900. godine.**

# **Program događanja *Rijeka, moj grad* – okvirni raspored:**

19.00h – početak koncerta

19.10h – Turisti

19.35h – Nord

19.55h – program EPK za 2020. – video animacija

20.00h – gradonačelnik Obersnel, direktorica EPK Višnić i direktorica Novog lista Kruljac dijele građanima EPK zastave i programske brošure te reizdanje 1. broja Novog lista

20.05h – Gerila

20.30h – spot Moj grad

20.40h - Ri-Val

20.50h – Let 3

22.00h – kraj događanja

**Unaprijed zahvaljujem na dolasku i praćenju.**

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42